ગુજરાત વિધાનસભાની ચૂંટણીમાં બીજા અને છેલ્લા તબક્કાનું મતદાન ગુરૂવારે પૂર્ણ થઇ ચૂક્યું છે અને હવે સૌની નજર પરિણામો પર છે. ગુજરાત ઉપરાંત હિમાચલ પ્રદેશમાં કોની સરકાર બનશે એ તે 18 ડિસેમ્બરના રોજ જ ખબર પડશે. ચૂંટણી પહેલાં બંને રાજ્યોમાં જનતાનો ઝુકાવ કઇ તરફ છે, એ એક્ઝિટ પોલમાં સામે આવ્યું હતું. મતદારોની નજરમાં કોનો પક્ષ મજબૂત છે એની ઝલક એક્ઝિટ પોલમાં મળી શકે છે. આ ચૂંટણીની અસર વર્ષ 2019ની લોકસભાની ચૂંટણી પર પણ પડી શકે છે.